tomron87/hebrew-wikipedia-sentences-corpus huggingface dataset:
בעונת 1897/1898 עברה הקבוצה לשחק באצטדיונה שהפך למיתולגי, ה"רוקר פארק", ובליגה סיימה הקבוצה כסגנית האלופה בפעם השנייה, כשרק שפילד יונייטד הקדימה אותה ב-5 נקודות בלבד.
ב-2 העונות הבאות סיימה הקבוצה במקום השביעי והשלישי בהתאמה ובעונת 1900/1901 הקבוצה סיימה כסגנית בפעם השלישית כשהפעם מקדימה אותה ליברפול ב-2 נקודות בלבד.
בעונת 1901/1902 זכה המועדון בתואר האליפות הרביעי שלו בהיסטוריה.
בהמשך העשור הקבוצה נחלשה והפכה לקבוצה בינונית בליגה האנגלית שהלכה וגדלה ל-20 קבוצות, כשרובן חזקות ממנה.
לקראת תחילת העשור הבא, החלה הקבוצה להתחזק וסיימה בחצי העליון של הטבלה, עד שבעונת 1912/1913 זכתה הקבוצה באליפות החמישית שלה, כשהיא מקדימה את אסטון וילה החזקה ב-4 נקודות, אך היא הפסידה לה בגמר הגביע ה-FA בתוצאה 1:0, ונמנע ממנה להשלים דאבל היסטורי.
בשנים אלו כיכב במדי הקבוצה צ'ארלי באקן, שהבקיע 221 שערים לזכות הקבוצה, מה שהפך אותו לסגן מלך השערים של הקבוצה, כשרק בוב גארני שכבש 228 שערים בכל המסגרות מקדים אותו.
בהמשך העשור נחלשה הקבוצה שסיימה במקומות בטוחים באמצע הטבלה.
באמצע שנות ה-20 הקבוצה סיימה כסגנית פעם נוספת ובמקום השלישי עוד שלוש פעמים אך בהמשך נחלשה יחסית והתדרדרה לחלק התחתון של הטבלה.
בעונת 1934/1935 סיימה הקבוצה שוב כסגנית האלופה בפעם החמישית, הפעם של ארסנל.
בעונת 1935/1936 זכתה הקבוצה באליפות מרשימה כשהיא מבקיעה 109 שערים (31 מהם מבקיע בוב גארני ו-31 מהם מבקיע רייץ' קרטר), ומסיימת בהפרש 8 נקודות מהסגנית דרבי קאונטי, תחת הדרכתו של המאמן הסקוטי ג'וני קוצ'ריין, כשהיא זוכה באותה עונה בתואר מגן הקהילה היחיד בהיסטוריה שלה.
בהמשך הקבוצה זכתה בגביע ה-FA ("הגביע האנגלי") הראשון שלה לעונת 1936/1937, לאחר ניצחון 3:1 על קבוצת פרסטון נורת' אנד בגמר.
לאחר מכן התדרדרה הקבוצה, במיוחד לאחר מלחמת העולם השנייה, בה נעצרה הליגה האנגלית, כשהיא מסיימת לרוב בחצי התחתון של הטבלה, עד שבעונת 1957/1958, ירדה לראשונה בתולדותיה לליגה השנייה.
רק שש עונות לאחר מכן מצליחה הקבוצה להעפיל חזרה לליגה הראשונה מהמקום השני, בסיום עונת 1963/1964. בליגה זו נלחמת הקבוצה על חייה ולא מצליחה לבסס את עצמה מספיק, עד שבעונת 1969/1970 יורדת בפעם השנייה לליגת המשנה.
ההישג הגדול ביותר של סנדרלנד מאז תום תקופת הזהב והאליפויות בשנות ה-30, הוא זכייה בגביע ה-FA של עונת 1972/1973 כאשר ניצחה את קבוצת לידס יונייטד 1:0 בגמר הגביע, בעודה משחקת בליגת המשנה באנגליה.
בהמשך העשור הספיקה לעלות הקבוצה לליגה הראשונה בסיום עונת 1975/1976, אך לנשור חזרה עונה לאחר מכן.
בתחילת שנות ה-80 עולה הקבוצה חזרה לליגה הראשונה מהמקום השני, שם מחזיקה 5 עונות, עד שהיא נושרת חזרה לליגת המשנה.
הקבוצה העפילה לגמר גביע הליגה האנגלית לראשונה בתולדותיה בשנת 1985, אך הפסידה בגמר.
ב-1986/1987 נושרת הקבוצה מהליגה השנייה לליגה השלישית לראשונה בתולדותיה, אך מצליחה להעפיל חזרה לליגת המשנה עונה לאחר מכן, כבר בניסיון הראשון.
בתחילת שנות ה-90 חוזרת הקבוצה לליגה הבכירה באנגליה אך נושרת ממנה חזרה לאחר עונה בלבד, שוב.
בשנת 1992 העפילה הקבוצה לגמר הגביע האנגלי אך הפסידה לליברפול.
בסיום עונת 1995/1996 מצליחה הקבוצה להעפיל לפרימייר ליג - שהפך להיות המפעל הבכיר בליגה האנגלית, אך חוזרת עונה לאחר מכן לליגת המשנה.
ב-1997/1998 מעפילה הקבוצה לפלייאוף העלייה לפרימייר ליג אך מפסידה בו ונשארת בליגת המשנה עונה נוספת.
ב-1998/1999 מצליחה הקבוצה להעפיל לפרימייר ליג מהמקום הראשון, שם הצליחה לשרוד במשך 3 עונות עד שירדה בסיום 2003. בהמשך התנדנדה הקבוצה בין הצ'מפיונשיפ לפרימייר ליג, אליו העפילה פעם נוספת בסיום עונת 2006/2007, מהמקום הראשון.
הקבוצה הצליחה לשרוד עשור בליגה האנגלית הבכירה, והייתה בגמר גביע הליגה האנגלית של 2014, אך הפסידה למנצ'סטר סיטי 3-1 במשחק הגמר וסיימה כסגנית בלבד.
לקראת עונת 2016, המועדון רכש את הכדורגלן דידייה נדונג תמורת 13.8 מיליון פאונד, שיא סכום רכש של הקבוצה על שחקן אחד, אך למרות זאת, בסיום העונה בקבוצה ירדה לליגת המשנה.
ב-21 באפריל 2018 נשרה סנדרלנד מהצ'מפיונשיפ לליגה השלישית באנגליה, ורשמה ירידת ליגה שנייה ברציפות בשנתיים, אחרי עונה קטסטרופלית וסיום במקום ה-24, המיקום הנמוך ביותר אליו הגיעה בליגת המשנה.
הייתה זאת הפעם הראשונה מאז עונת 1987/1988 שסנדרלנד יורדת לליגה השלישית.
בסיום עונת 2021/2022 הצליחה הקבוצה לשוב לצ'מפיונשיפ אחרי ארבע עונות בהן שיחקה בליגה השלישית, לאחר שגברה בגמר הפלייאוף על וויקומב וונדרס.
בדצמבר 2023 מייקל ביל מונה למאמן הקבוצה עד לשנת 2026 אך פוטר לאחר 9 שבועות.
בעונת 2024/2025 סיימה הקבוצה במקום השלישי בצ'מפיונשיפ והעפילה למשחקי הפלייאוף.
בחצי גמר הפלייאוף גברה על קובנטרי סיטי, ובמשחק הגמר גברה 2-1 על שפילד יונייטד לאחר שהייתה בפיגור ושבה לפרמייר ליג לאחר 9 שנים.
סנדרלנד, ביחד עם קבוצת אסטון וילה, הייתה הנושא של הציור העתיק בעולם המקושר לכדורגל, ציור של תומאס מ.
המי, שהתפרסם בשנת 1895, ובו מצוירים שחקני הקבוצות במשחק כדורגל ביניהן במגרש ה"ניוקאסל רואד".
בשנת 1973 הקליט הקומיקאי בובי נוקסול את השיר "סנדרלנד כל הדרך" הוא כתב את השיר בעקבות זכיית הקבוצה בגביע האנגלי ב-1973.
סנדרלנד הוזכרה במאי 1997, בנאום הפתיחה של הפרלמנט הבריטי, על ידי כריס מולין, חבר הפרלמנט מדרום סנדרלנד.
ב-1998 לאחר הריסת אצטדיונה העתיק של הקבוצה, הרוקר פארק, המחזאי טום קלי והשחקן פול דאן, יצרו מחזה של אדם יחיד הנקרא "I Left My Heart at Roker Park", שהנושא שלו הוא אוהד הקבוצה שקשה לו להיפרד מהאצטדיון העתיק שהוחלף בשנים אלו.
עוד בשנה זו הוציאה ה-BBC סדרה דוקומנטרית בת שישה פרקים הנקראת "תשוקות עיקריות" (Premier Passions), שבה מתועדת הקבוצה בעונת 1996/1997, שבו ירדה הקבוצה מהליגה הבכירה לליגת המשנה האנגלית, שנה לאחר שעלתה ממנה ועברה אל "אצטדיון האור".
בשנת 2018 הוציאה נטפליקס סרט תיעודי בן שמונה חלקים בשם "סנדרלנד עד המוות".
הוא תיעד את האירועים סביב הקבוצה במהלך עונת 2017-2018 בצ'מפיונשיפ והראה את השתלשלות העניינים בקבוצה עד לירידת ליגה נוספת בתום עונה זו.
כתוצאה מהצלחת הסדרה אושרה עונה שנייה, למרות התנגדותם של רבים מצוות המועדון, הטענה העיקרית הייתה קשורה של השחקנים שחששו שהסדרה תגרום לכישלונותיהם לנזק בהמשך הקריירה.
מספר הצופים הגבוה ביותר: 75,118 במשחק גביע נגד דרבי קאונטי ב-8 במרץ 1933 ב"רוקר פארק".
הניצחון הגבוה ביותר: 11:1 נגד פארפיל ב-1895.
השחקן בעל מספר ההופעות הרב ביותר: ג'ימי מונטגומרי עם 623 הופעות.
מלך השערים בכל הזמנים: בובי גורני - 228.
מספר השערים הרב ביותר לעונה: 43 - דייב האלידיי עונת 1928/1929.
סכום ההעברה הגבוה ביותר ששולם: 7 מיליון ליש"ט (עלה ל-9 מיליון ליש"ט) - קרייג גורדון מהארטס.
סנהדריה המורחבת היא שכונה חרדית בצפון ירושלים.
השכונה הוקמה בשנת 1970 כהרחבה צפונית של שכונת סנהדריה.
השכונה נבנתה כחלק ממרחב "שכונות הבריח" שהוקמו לאחר איחוד העיר במלחמת ששת הימים, במטרה ליצור רצף התיישבותי יהודי בין מרכז העיר להר הצופים.
בעוד שסנהדריה "הישנה" הוקמה עוד לפני קום המדינה, סנהדריה המורחבת תוכננה כמתחם מגורים מודרני ומרווח יותר לאותה תקופה.
בצמוד לשכונה הוקם אזור התעשייה הר חוצבים ובסמוך לה נמצאת ישיבה תיכונית חורב ועובר כביש גולדה מאיר.
השכונה נבנתה בצורה מעגלית., ממוקמת בקו התפר שבין המרחב העירוני לטבע; היא גובלת בשמורות הטבע 'נחל סנהדרין' ו'נחל צופים' (מדרום וממערב בהתאמה), על פי נתונים סטטיסטיים, נכון לשנת 2007 ישנן 784 יחידות דיור בשכונה.
בשכונה פעלה (עד לשנת תשס"ח) ישיבת תפארת צבי, (על שם הרב נתן צבי פינקל "הסבא מסלבודקה") ישיבה גבוהה חרדית המיועדת לבוגרי הישיבות התיכוניות.
(כיום הישיבה פועלת ברחוב שמואל הנביא בעיר).
במבנה ישיבת בית התלמוד שבשכונה פועלת ישיבת "נתיבות יעקב" בראשות הרב אברהם סטפנסקי, ישיבת זכרון מאיר, ישיבת תפארת התורה, ישיבת "תורת משה" לבחורים אמריקאים וישיבת טשכנוב.
בשכונה שטיבלאך "מאור חיים" של חסידי ויז'ניץ, בתי הכנסת "אוהל שמעון" ו"אור חביב" לספרדים; בית הכנסת "דרכי נועם" המיועד ליוצאי צפון אפריקה והמגרב.
"עזרת תורה", "כנסת יהודה" ו"בני הישיבות" לליטאים,: בית הכנסת "אוהל משה" דתיים לאומיים.
בית כנסת חב"ד ובית כנסת לקהילה דוברת האנגלית.
רב השכונה הוא הרב נח הייזלר המשמש גם כאב"ד בירושלים.
במקומות שונים בשכונה ומסביב לה ישנם שרידי מערות קבורה "קברי הסנהדרין" המתוארכות לימי בית שני.
השכונה סגורה לתנועת כלי רכב בשבתות וחגי ישראל.
במקור, תוכננה השכונה כהמשך רציף לשכונת רמת אשכול, שבה נקראו הרחובות על שם תחנות בני ישראל במדבר (כגון "ים סוף" ו"פארן"), והרחוב הראשי בסנהדריה המורחבת נועד להיקרא "הר סיני".
אך מפלגת פועלי אגודת ישראל (פא"י) וגורמים חרדיים נוספים התנגדו לכך, ברצונם ליצור הפרדת זהות בין רמת אשכול, שנתפסה כבעלת אופי מודרני יותר, לבין סנהדריה המורחבת בעלת הצביון החרדי השמרני.
בשכונה מתגוררות דמויות ואישי ציבור מוכרים:
הרב יצחק יוסף הראשון לציון, לשעבר הרב הראשי לישראל ובנו של הרב עובדיה יוסף.
הרב אשר אריאלי, מרבני ישיבת מיר ירושלים.
הרב נועם אלון, ראש ישיבת מיר מודיעין עילית.
הרב אבישי שטוקהמר מזכיר מועצת גדולי התורה של אגודת ישראל לשעבר.
הרב משה ויא, רב ומומחה בתחום כשרות המזון.
הרב נח הייזלר, רב השכונה עד לפטירתו.
הרב ברוך שמואל דויטש, מראשי ישיבת קול תורה וחבר מועצת גדולי עולם התורה של "בני תורה", התגורר בשכונה עד לפטירתו.
ד"ר גדליה מזל, רופא מפורסם בעיר, רופאם האישי של מנהיגים חשובים רבים בציבור החרדי.
הרב יצחק זילבר, מחזיר בתשובה נודע ורב קהילת עולי רוסיה.
ראש עיריית ירושלים לשעבר אורי לופוליאנסקי.
הרב אברהם סטפנסקי ראש ישיבת נתיבות יעקב "סטפנסקי" הקיימת בשכונה.
יהודה משי-זהב יו"ר ארגון זק"א.
ראש עיריית ביתר עלית מאיר רובינשטיין.
השכונה צופה על נחל צופים שהוא יובל של נחל שורק.
מתלול הערוץ הדרומי של נחל צופים, עליו בנויה ואליו צופה השכונה הוא שטח פתוח ובו מספר רב של טרסות עתיקות, מחצבות מתקופת בית שני שסיפקו אבנים לבנין בתים בירושלים ושרידים למערכת חקלאות עתיקה, כגון גתות ובורות מים.ומתחברת להר חוצבים שמקיפים כמה נחלי אכזב שהם יובלים של נחל שורק שעובר ממערב.
סנה יורינאץ (בסרבו-קרואטית: Sena (Srebrenka) Jurinac; 24 באוקטובר 1921 בטראווניק, בוסניה - 22 בנובמבר 2011 באאוגסבורג, גרמניה) הייתה זמרת סופרן אופראית.
אביה של יורינאץ היה רופא קרואטי ואמה הייתה וינאית.
היא למדה באקדמיה למוזיקה של זגרב וגם אצל מילקה קוסטרנצ'יץ' (שעוד תלמידה ידועת שם שלה היא זינקה מילאנוב).
קולה האפל ורב-העוצמה של יורינאץ נמצא בדיוק בין סופרן למצו סופרן.
הרפרטואר שלה כלל את מאדאם באטרפליי, דסדמונה באותלו, אליזבת בטנהויזר, איליה, איפיגניה, ינופה, לאונורה (בכוחו של גורל, המלחין ב"אריאדנה בנקסוס", מריה ווצק, פמינה (חליל הקסם), פופאה וטוסקה.
באופרות רבות כלל הרפרטואר שלה יותר מתפקיד ראשי אחד: כרובינו והרוזנת אלמביבה בנישואי פיגארו, דונה אנה ודונה אלווירה בדון ג'ובאני, פיורדיליג'י ודוראבלה (בכך עושות כולן), אמור ואאורידיצ'ה, לאונורה ומרצלינה (בפידליו), מרינה ופיודור (בבוריס גודונוב), אוקטביאן, מדי פעם סופי ולבסוף המרשלין (ב"אביר הוורד").
כמו כן שיחקה בתפקידים משניים בטבעת הניבלונגים: ווגלינדה, גוטרונה וכמה מן הנורנות (טוות חוט הגורל).
הופעת הבכורה של סנה יורינאץ הייתה בתפקיד מימי (לה בוהם) בזגרב, בשנת 1942. בשנתיים הבאות שרה בתפקידי הרוזנת, פריה ואיזבלה בהצגת הבכורה של "קולומבוס" מאת ורנר אגק.
ב-1944 נשכרה לעבודה באופרה של וינה.
בגלל המלחמה לא יכלה לשיר שם עד 1946, אז שרה בתפקיד כרובינו.
בשנתה הראשונה בווינה הופיעה בלמעלה מ-150 הצגות.
יורינאץ עמדה במשך קרוב לארבעים שנה בקשר עם האופרה הווינאית וקיבלה חברות כבוד בלהקה, שהעניקה לה את התואר "קאמרזנגרין" ("זמרת הלשכה") ואת מדליית מוצרט.
בסתיו 1946 הופיעה בבית האופרה המלכותית, קובנט גארדן בלונדון עם להקת האופרה של וינה, בתפקיד דוראבלה.
הופעתה הראשונה בפסטיבל זלצבורג הייתה בשנת 1947. בלה סקאלה שבמילאנו שרה בתפקיד כרובינו.
יורינאץ הייתה בין הזמרים הקבועים באנסמבל הווינאי (יחד עם אירמגרד זיפריד, אליזבת שוורצקופף, כריסטה לודוויג, ליזה דלה קאזה, אנטון דרמוטה ואחרים).
נוסף לכך, המשיכה לבקר בקביעות באנגליה: בין השנים 1951 ל-1956 שרה את תפקידי הסופרן הראשיים באופרות של מוצרט בפסטיבל גליינדבורן, והקליטה הן את הרוזנת ב"נישואי פיגארו" והן את איליה ב"אידומניאו".
היא הופיעה דרך קבע בבית האופרה המלכותית, קובנט גארדן בלונדון בשנים 1959 ו-1963, בשירת ליאונורה ב"פידליו" בהפקה של קלמפרר בשנת 1961. הופעתה הראשונה בארצות הברית הייתה בתפקיד מאדאם באטרפליי בסן פרנסיסקו בשנת 1959.
הופעתה בתפקיד אוקטביאן הונצחה בסרט "אביר הוורד" של פאול צינר, בניצוח הרברט פון קאראיין, עם שוורצקופף בתפקיד המרשלין.
יורינאץ גילמה את מריה בסרט ווצק.
הופעתה האופראית האחרונה של סנה יורינאץ הייתה בתפקיד המרשלין באופרה של וינה בנובמבר 1982. היא המשיכה לשיר ברסיטלים ולהגיש כיתות אמן, וישבה בחבר השופטים בתחרויות זמרה בינלאומיות.
סנו מפעלי ברונוס בע"מ המוכרת בשם המקוצר סנו היא חברה ישראלית העוסקת בייצור, שיווק והפצת מוצרים בתחום הניקיון, אחזקה, נייר, קוסמטיקה, סבון ועוד.
סנו נוסדה בשנת 1965 על ידי ברונו לנדסברג, אשר הקים את המפעל הראשון לייצור מוצרי ניקיון בבת ים.
הוא קרא לחברה בשם "סנו", שמשמעותו בלטינית "בריא", על פי הביטוי "מנס סנה אין קורפורה סנו", שפירושו "נפש בריאה בגוף בריא".
החברה נסחרת בבורסה לניירות ערך בתל אביב תחת הסימול סנו.
בשנת 2019 מכירות החברה הגיעו לכ- 3% מסך המכירות הקמעונאיות בישראל.
לקבוצה ארבעה תחומי פעילות מרכזיים: מוצרי ניקוי ואחזקת הבית; מוצרי נייר; מוצרי טואלטיקה וקוסמטיקה; מוצרי ניקוי ואחזקה שונים אשר אינם נכללים בתחומי הפעילות האחרים.
ברונו לנדסברג, יליד צ'רנוביץ (1920), עלה לישראל ב-1952, וב-1958 עסק לראשונה בעולם חומרי הניקוי כשהחל לעבוד כמנהל מכירות בחברה לייצור חומרי ניקוי, "קדימה כימיקלים קורפוריישן" (לימים "קלין").
ב-1959, לאחר סכסוך של החברה עם המפיץ שלה, החל לנדסברג לעבוד כמפיץ של החברה.
הוא מישכן את רכושו, רכש קו חלוקה והקים את "החברה הדרומית לשיווק" להפצת מוצרי החברה.
המתקן הראשון של החברה הדרומית לשיווק היה מחסן ברחוב לבנדה בתל אביב בגודל 80 מ"ר, באמצעותו שווקה החברה את חומרי הניקוי.
החברה הפיצה את מוצרי "קלין" ליישובי הפריפריה ולמקומות שהמפיצים הגדולים לא הגיעו אליהם.
בשלבים הראשונים העסק נקלע לקשיי נזילות, אך ב-1960 החליט לנדסברג להרחיב את עסקיו והחל גם לייצר מוצרים וכך הקים את המותג "סנו".
בשנת 1961, לאחר שחזר מלימודיו בארצות הברית, הקים מפעל בבת-ים ובו העסיק מספר מצומצם של עובדים שהפעילו מכונה שיובאה מגרמניה.
המוצר הראשון שייצרה החברה במפעל היה אבקה לניקוי אסלות, ולאחר מכן ייצר המפעל גם כדורי נפטלין ומטהר אוויר.
קבוצת עובדים זו (ביניהם ג'ורג' לנדמן, צבי דרורי ודורית רושו), המשיכה בעבודתה בסנו עד לפרישה, שימשה בתפקידי מפתח ותרמה לצמיחת החברה.
ב-1963 קיבלה החברה את הזיכיון לשיווק מוצר "סקוטש ברייט" ומוצרים אחרים של חברת 3M.
מוצר זה הצליח וזכה לפופולריות בישראל.
מהלך זה הביא לגדילה משמעותית בהכנסות.
חברת "סנו מפעלי ברונוס" התאגדה ונרשמה בישראל בשנת 1965. ב-1973 עברו כל קווי הייצור למקום משכנם הקבוע בהוד השרון.
במרץ 1982 הונפקה החברה לציבור ומניותיה נרשמו למסחר בבורסה לניירות ערך בתל אביב.
ב-1984 הקים לנדסברג מפעל לחיתולי נייר בשם "ליטופים" בהשקעה עצמית בסמוך למפעל הקיים.
ב-1987 השקיע כ-25 מיליון דולר בפיתוח קווי ייצור, כולל רכישת מכונת ייצור חיתולים נוספת.
ב-1992 החל המפעל לייצר גם סבון ושמפו לתינוקות.
ב-1989 רכשה סנו 30% מחברת "שניב תעשיות נייר", ב-1999 רכשה סנו את מפעל "שניר תעשיות נייר" מידי קיבוץ שניר, וב-2002 רכשה גם את השליטה בחברת "ישראפייפר".
בסוף 2005, ביקשה סנו לרכוש גם את חברת "פנדה מפעלי נייר", אך השותפים של סנו במפעל "שניב" ביקשו מבית המשפט צו-מניעה נגד המהלך, בטענה שהוא עומד בניגוד להסכם ביניהם.
הטענה הייתה שברכישת חברה מתחרה ל"שניב", סנו מנסה לפגוע בחברה שהיא עצמה שותפה בה.
המהלך היה חלק מסכסוך ארוך בין ברונו לנדסברג לבעלי המניות האחרים ב"שניב".
הסכסוך הסתיים ב-2008, שסנו מכרה את חלקה ב"שניב" לשותפיה והפכה מתחרה עם רכישת מפעל "פנדה".
בנובמבר 2009, רכשה סנו, באמצעות חברת הבת קוסמופארם, מקבוצת אמיליה פיתוח את כל מותגי "קרליין" לרבות "נקה 7".
פעילות השיווק ומכירת מוצרי החברה בישראל מתבצעת באמצעות מערך ההפצה של חברות הבת: החברה הדרומית לשיווק בע"מ לשווקים הקמעונאיים, וסנו פרופשיונל בע"מ לשווקים המוסדיים.
בעקבות ההצלחה בישראל, החלה החברה לייצא גם לשווקים ברחבי העולם, בשנת 1990. ב-1994 החלה הקמת חברות בת שיפיצו את מוצריה בעולם, והיעד הראשון שנבחר היה רומניה.
ב-2002 גם הקימה החברה מפעל מקומי ברומניה.
סנו מפיצה באמצעות חברת הבת סנו אינטרנשיונל בע"מ את מוצריה ברחבי העולם וכולם נמכרים תחת שם המותג "סנו".
"סנו אינטרנשיונל",משווקת את מוצרי החברה לחברות בת מקומיות המפיצות את המוצרים ברחבי העולם.
היקף הייצוא בשנת 2020 עמד על כ-193 מיליון שקל, כ-11% מסך המכירות הכולל של החברה.
היקף פעילות היצוא והמכירות בחו"ל של הקבוצה הוא בשיעור של כ-14% מסך המכירות הכולל, נכון לרבעון השלישי 2023
על פי הדו"ח השנתי שפרסמה החברה לרבעון השלישי בשנת 2023, חברות הבת הנמצאות בבעלותה המלאה של סנו הן:
קוסמופארם בע"מ - יצרנית מוצרי טואלטיקה וקוסמטיקה, תחת המותגים: "קרליין" (Careline), "Crema" (קרמה מן), "נטורל פורמולה", "אורביטול", "נקה", ו"כיף" – מהווה 22% מההכנסות.
שניר תעשיות נייר (1995) בע"מ - יצרנית מוצרי נייר.
ישראפייפר תעשיות נייר בע"מ - יצרנית נייר ביתי.
90.5% מהונה המונפק בבעלות שניר תעשיות נייר (1995) בע"מ.
פנדה מפעלי נייר בע"מ - יצרנית נייר ביתי.
100% מהונה המונפק בבעלות ישראפייפר תעשיות נייר בע"מ.
בשנת 2012 סנו יצרה יותר מ-700 מוצרים והעסיקה יותר מ-1,700 עובדים באופן ישיר או באמצעות חברות הבת.
החברה חלשה על כשליש משוק מוצרי הניקיון בישראל.
בדו"ח השנתי לשנת 2012 דיווחה החברה על גידול של 31% במכירות, שהסתכמו בכ-1.50 מיליארד שקל (לעומת מכירות של 1.4 מיליארד שקל ב-2011).
עיקר הגידול במכירות נרשם כתוצאה מרכישת מותגי "קרליין" בפברואר 2010. היקף פעילות היצוא והמכירות בחו"ל של החברה הסתכם בשנת 2012 בכ-10% מסך המכירות הכולל שלה.
למרות הגידול במכירות, החברה רשמה שחיקה במרבית הפרמטרים הכספיים: שיעור הרווח הגולמי נשחק במעט ועמד על 34.7% (לעומת 35.2% ב-2009); הרווח התפעולי ירד ב-10.7% והסתכם ב-133 מיליון שקל (לעומת 148.8 מיליון שקל ב-2009).
בדו"ח השנתי לשנת 2022 דיווחה החברה על כך שבתקופת הדוח גדלו מכירות הקבוצה בכ-4.6% לעומת המכירות בתקופה המקבילה בשנת 2021, והסתכמו בשנת 2022 לסך של 1.912 מיליארד ש"ח, וכי קיימת עלייה בהיקף המכירות של כל מגזרי הפעילות בקבוצה.
בנוסף דיווחה החברה כי הצפי לסיום ביצוע העבודות להקמת מחסן אוטומטי בהיקף של כ-15,000 משטחים הוא בסוף שנת 2023.
בתשעת החודשים הראשונים של 2023 הייתה עליה במחזור המכירות בסך של כ-148 מיליון ש"ח - גידול של כ-10.3% לעומת התקופה המקבילה ב-2022. שיעור הרווח הגולמי מהמכירות בתשעת החודשים הראשונים של שנת 2023 מהווה 35.8% לעומת 33.5% בתקופה המקבילה בשנה הקודמת.
באותה תקופה גדלו מכירות הקבוצה בכ-10.3%- בהשוואה לתקופה המקבילה בשנה שלפניה, והגיעו ל-1,586,746 אלפי ש"ח.
סנה מדוריירה (בפורטוגזית: Sena Madureira) היא מועצה אזורית () במרכז מדינת אקרי שבברזיל.
זוהי העיר הגדולה ביותר בשטחה במדינה.
האקלים בעיר חם ולח מאוד לאורך כל השנה.
סנה מדוריירה הוקמה ב-1904 והייתה מרכז לתעשיית הגומי.
כיום הכלכלה של העיר מבוססת יותר על חקלאות, על תעשיית העץ, על שירותים ממשלתיים ותעשייה זעירה.
סנדרו רמירס קסטייו (בספרדית: Sandro Ramírez Castillo; נולד ב-9 ביולי 1995 בלאס פאלמאס דה גראן קנריה שבספרד), הידוע בשמו הפרטי, סנדרו, הוא כדורגלן ספרדי המשחק בעמדת החלוץ בקבוצת לאס פאלמאס.
סנדרו הצטרף למחלקת הנוער של לאס פאלמס מעיר הולדתו.
ב־2009 עבר למחלקת הנוער של ברצלונה.
ב-10 ביוני 2013 הוא קודם לברצלונה אתלטיק וערך את הבכורה שלו ב-17 באוגוסט 2013 בהפסד החוץ 1–2 נגד מירנדס.
סנדרו הבקיע את שער הבכורה שלו ב-15 בספטמבר 2013 בניצחון הביתי 0–2 מול ריאל מדריד ב'.
הוא סיים את עונת 2013/2014 עם 31 הופעות ו-7 שערים, וסיים עם קבוצתו במקום השלישי של הליגה הספרדית השנייה.
סנדרו ערך את הופעת הבכורה שלו בקבוצה הבוגרת ב-31 באוגוסט 2014, כאשר החליף את פדרו רודריגס בדקה ה-69 במשחק נגד ויאריאל.
הוא הבקיע את השער היחיד במשחק 12 דקות מאוחר יותר וקבע את תוצאת המשחק, 1-0 לברצלונה.
ב-21 באוקטובר נכנס כמחליף במשחק ליגת האלופות נגד אייאקס אמסטרדם, והוא הבקיע את השער השלישי בניצחון ברצלונה 1–3. ב-16 בדצמבר הבקיע שער בכורה בגביע המלך, בניצחון 1–8 על וסקה.
בהמשך העונה היה עדיין שייך לברצלונה ב', ולעיתים ערך הופעות בקבוצה הבוגרת.
בעונה זו זכתה ברצלונה בטרבל - זכייה באליפות ספרד, בגביע המלך ובליגת האלופות.
בקיץ 2015 קודם באופן מלא לקבוצה הבוגרת של המועדון.
ב-2 בדצמבר כבש שלושער בניצחון ברצלונה 1–6 על ויינובנסה בגביע המלך.
ב-7 ביולי 2016 חתם כשחקן חופשי לשלוש שנים במאלגה.
ב-3 ביולי 2017 חתם רמירס לחמש שנים באברטון.
ב-31 בינואר 2018 הושאל רמירס לסביליה עד לסוף העונה.
ב-30 באוגוסט 2018 הושאל רמירס לעונה אחת לריאל סוסיאדד.
ב-3 ביולי 2019 הושאל לריאל ואיאדוליד.
ב-3 בנובמבר 2019 כבש שער במשחק מול מיורקה ובכך שבר בצורת שערים בת 2 עונות.
ב-5 באוקטובר 2020 חתם לשלוש שנים בוסקה מהלה ליגה.
ב-2 באוגוסט 2021 הושאל רמירס לחטאפה.
ב-22 באוגוסט 2022 הושאל רמירס ללאס פאלמאס מהליגה הספרדית השנייה.
ביוני 2023 רמירס חתם בקבוצה לאחר עונה אחת כמושאל.
רמירס השווה את השיא למספר הקבוצות בהם שחקן שיחק בלה ליגה, כשלאס פאלמאס שעלתה ליגה בסוף עונת 2022/2023 הייתה קבוצתו השמינית.
הוא מחזיק בשיא יחד עם קרלוס אראנדה.
סנדרלנד היא עיר נמל במחוז המטרופוליטני טיין אנד ויר שבצפון-מזרח אנגליה, השוכנת על חופי הים הצפוני במרכזו של הרובע המטרופוליטני הסיטי של סנדרלנד .
היישוב הראשון שהיה בתחומי העיר ידוע לנו מהתקופה הנאוליתית ומתקופת רומא העתיקה.
בשנת 674 הוקם בתחומי העיר מנזר וורמאוז אנד ג'ראו, מה שהביא להתחלת העיר.
בסוף המאה ה-8‚ כבשו את האזור ויקינגים ובאמצע המאה ה-9 המנזר כבר היה נטוש.
בתחילת המאה ה-12 באזור סנדרלנד היה כפר דייגים.
מאמצע המאה ה-14 בעיר היו מתקנים ספינות ומשנת 1589 החלו לייצר בעיר מלח מעובד.
בימינו העיר היא עיר נמל גדולה בים הצפוני.
סנדרלנד ממוקמת על חוף הים הצפוני בשפך הנהר ויר.
האקלים בעיר ערפילי, לח וסוער.
הספורט הכי פופולרי הוא כדורגל.
מועדון הכדורגל סנדרלנד משחק בליגת המשנה האנגלית.
הקבוצה זכתה 6 פעמים בתואר אלופת אנגליה, כשהפעם האחרונה הייתה בשנת 1936. האצטדיון של הקבוצה, אצטדיון האור, מכיל 49 אלף מקומות ישיבה.
כמו כן, בעיר ישנם מועדוני רוגבי, קריקט וכדורגל נשים.
בשנת 1750, מספר סוחרים הולנדים, ובראשם אברהם סמואל, התיישבו בעיר ויצרו קהילה ב-1768. עד מהרה הצטרפו אליהם קבוצה של יהודים נוספים ופליטים פולנים.
ב-1790 הוזמן הרב יעקב יוסף מאמסטרדם לנהל את הקהילה שנקראה מעתה "עדת ישורון", אך ידועה גם כ"קהילת ישראל".
הרב נשאר פעיל עד מותו בשנת 1861. אחיינו, יהודה לייב בן ניסן, הוסמך על ידו כשוחט בשנת 1839. עיתוני התקופה מראים על קיומם של נישואים יהודיים בעיר משנת 1791.
בית הכנסת הפולני (Polishe Shool) התמזג או נעלם ב-1851–1853. ממפקד בית הכנסת של שנת 1851, האוכלוסייה היהודית בסנדרלנד מנתה בין 150 ל-200 יהודים.
במחצית השנייה של המאה ה-19 החלו להגיע יהודים לצפון מזרח אנגליה במספר משמעותי מהארצות הבלטיות.
אחד הראשונים שהגיעו היה ברנט ברנשטיין גיליס, שנולד בקרטינגה בשנת 1835. בסביבות 1859 ערק מהצבא הרוסי, ויצא בספינה לאנגליה (ל-West Hartlepool).
הוא חיפש עבודה והגיע לסנדרלנד, שם עבד כנגר וזגג, המקצועות שלמד מאביו, והפך ליצרן רהיטים מצליח.
הידיעה על שגשוגו התפשטה לקרטינגה ועד מהרה רבים אחרים, רבים מהם קרובי משפחה, הצטרפו אליו בסנדרלנד.
ההגירה מליטא הייתה בעיקר כתוצאה ממחסור במקורות הכנסה וקשיים כלכליים, שגרם למבול המהגרים שהגיעו לבריטניה מליטא לאחר 1881, ולא מפוגרומים ישירים או רדיפות ישירות אלא עקיפות: על היהודים נאסר לעסוק במקצועות מסוימים.
מותו של הצאר אלכסנדר השני, בשנת 1881, גרם צעדים מגבילים חמורים נגד האוכלוסייה היהודית.
אלפי יהודים ליטאים, ובמיוחד המעמדות העניים יותר, גורשו מבתיהם והובלו לערים וגרמו להתפוצצות אוכלוסין בעיר.
סיבה נוספת להגירה הייתה המניע של חברות הספנות שקידמו את ההגירה: סנדרלנד הייתה הנמל העיקרי שייצא פחם לארצות הבלטיות, אבל לא היה כמעט סחר חוזר, כך שכמה ספינות הסיעו יהודים, בעיקר מהעיר קרטינגה (קרוטינגן) בליטא.
רבים מן העולים הללו הגיעו כדי לשפר את מצבם הכלכלי וכדי להימלט מגיוס החובה לצבא הצאר.
ב-1889 פרצה שרפה ענקית בעיירה קרטינגה, שהרסה את בית הכנסת ואת בית המדרש ורבים מבתי הקהילה היהודית.
מיד הוקמה ועדה לגיוס תרומות, והרב גרין מהקהילה נשלח לקרטינגה כדי לחלק את הכספים.
בשובו דיווח על התנאים הנוראים ששררו, והוקמה קרן שיקום למענם.
בתקופת הביניים רבים היגרו משם, רובם לסנדרלנד, להצטרף לקרוביהם.
ב-1888–1892 יותר ממחצית מאלפי היהודים של סנדרלנד היו קשורים (משפחתית) במישרין או בעקיפין לקרטינגה.
בשנת 1862 נפתח בית הכנסת ב-Moor Street וב-1928 עבר ל-Ryhope Road.
לאחר גידול מהיר במחצית השנייה של המאה ה-19 הגיעה הקהילה היהודית בסנדרלנד לשיאה באמצע שנות השלושים של המאה ה-20, כאשר כ-2,000 יהודים נרשמו בעיר.
הקהילה נמצאת בירידה איטית מאז אמצע המאה ה-20. יהודים רבים תושבי סנדרלנד עברו לגור בקהילות היהודיות החזקות בבריטניה, או עלו לישראל.
בית הספר היסודי היהודי "מנורה" נסגר ביולי 1983. בית הכנסת ב-Ryhope Road נסגר בסוף מרץ 2006.
סנדרו שוורץ הוא כדורגלן עבר ומאמן כדורגל גרמני, המאמן את קבוצת ניו יורק רד בולס.
שוורץ החל את קריירת הנוער שלו בשנת 1993 בקבוצות קטנות סביב העיר מיינץ עד שבשנת 1995 הצטרף לקבוצת מיינץ 05 תחת הדרכתו של המאמן, ריינהארד זאפטיג, לראשונה במסגרת הבונדסליגה השנייה, בהפסד 0-2 לפורטונה דיסלדורף.
הוא שיחק עוד 101 משחקים עם מיינץ, ועלה עם המועדון עליה היסטורית לבונדסליגה הראשונה בעונת 2003–2004.
הוא העדיף להישאר בליגה השנייה עם קבוצת רוט-וייס אסן שעלתה באותה העונה מן הליגה השלישית אך בתום עונת 2004–2005 ירד המועדון שוב לליגה השלישית.
בעונת 2005-2006 שיחק בקבוצת והן ויסבאדן (SV Wehen), שם מילא תפקיד שולי ובילה מחוץ להרכב בחלקים ניכרים של אותה עונה, אך בעונת 2006-2007 התברג כשחקן הרכב והיווה גורם משמעותי בעליה לבונדסליגה השנייה.
בעונת 2007–2008 הפך לקפטן של ויסבאדן ובסך הכל שיחק שם 167 משחקים וכבש 4 שערים.
ב-23 במרץ 2009, אחרי פיטוריו של המאמן וולפגאנג פרנק, מונה סנדרו שוורץ למאמן/שחקן בווהן ויסבאדן, ותלה סופית את נעליו בסוף אותה עונה.
כמאמן ראשי בעונה זו, הוענק לו אישור מיוחד ממנהלת הליגה לכהן כמאמן, היות שלא הייתה ברשותו תעודת מאמן.
מסוף עונה זו, עת ירדה הקבוצה לליגה השלישית ועד לסוף עונת 2009–2010, שימש שוורץ כעוזר מאמן של והן ויסבאדן.
את עונת 2012-2011 פתח כמאמן אשבורן מהליגה המקומית של הסן והוביל אותה לעלייה לליגה השלישית.
בעונה זו גם השלים את לימודי המאמן שלו.
בעונת 2013–2014 חזר לקבוצת נעוריו כעוזרו של המאמן מרטין שמידט בקבוצת המילואים של מיינץ ובהמשך כעוזרו של שמידט בקבוצה הבכירה של מיינץ.
ב-31 במאי 2017 מונה למאמן הראשי של מיינץ 05, וב-10 בנובמבר 2019 פוטר מתפקידו אחרי הפסד שמיני ב-11 משחקים.
באוקטובר 2020 מונה למאמן מועדון הכדורגל דינמו מוסקבה, עד סוף עונת 2021/2022.
ביוני חתם לשנתיים כמאמן הרטה ברלין מהבונדסליגה.
סנדרין פרנסואה היא זמרת צרפתייה.
פרנסואה נולדה בדצמבר 1980 בפריז בירת צרפת.
היא התגלתה כאשר שרה בפאב, והוזמנה להופיע בתוכניתה של מגישת הטלוויזיה מיריי דימה .
הופעתה הובילה לחתימת חוזה עם חברת הקלטות.
ב-2002 נבחרה על ידי הטלוויזיה הצרפתית לייצג את צרפת באירוויזיון.
נכתב עבורה השיר "Il faut du temps", שבין כותביו נמנה גם פטריק ברואל.
בגמר אירוויזיון 2002 הגיע השיר למקום ה-5 עם 104 נקודות.
היא גם הייתה הזוכה הראשונה של פרסי מרסל בזנסון בקטגוריית פרס התקשורת.
הצלחתה בתחרות הובילה אותה להקלטת אלבומה "'Et Si Le Monde...'".
באירוויזיון 2003 שימשה כמגישת תוצאות הניקוד של צרפת.
שירה "Je prie le ciel" הופיע מספר פעמים בפסקול של אופרת הסבון המצליחה "Sous le soleil", ששודרה בערוץ TF1.
ב-2007 השתתפה בהפקת אלבומה של הזמרת סלין דיון "D'elles".
סנדרין קורמן היא מנחת טלוויזיה ומגישת רדיו בלגית.
קורמן נולדה בעיר ורוויה (Verviers).
נבחרה למיס בלגיה 1997 וייצגה את מדינתה בתחרויות מיס עולם 1997 ומיס תבל 1998.
ב-1998 היא החלה את הקריירה הטלוויזיונית שלה בערוץ הטלוויזיה RTL, והנחתה בין היתר את התוכניות "Les balades de Sandrine" ו-"Télévie".
ב-2009 החלה להנחות את הגרסה הצרפתית של התוכנית "America's Got Talent" ו"וייפאאוט" ובאותה שנה שיחקה בתיאטרון במחזה מאת מארק קאמולטי ושרה בלהקה "הקרקס".
ב-2010 הנחתה את הגרסה הצרפתית של התוכנית "טופ שף".
ב-2011 החלה להנחות את הגרסה הצרפתית של "אקס פקטור".
היא שימשה מספר פעמים כמנחה של תחרות מיס בלגיה ומלך היופי של בלגיה.
ב-2007 נישאה לדוגמן חביאר פיאמס וב-2007 נולד בנה.
סנדרלאד (בהונגרית: Szendrőlád) הוא כפר במחוז בורשוד-אבאוי-זמפלן שבצפון מזרח הונגריה.
בסנדרלאד חיו מעט יהודים ובמקום קיים עדיין בית קברות יהודי.
סנדרין וולף היא סופרת צרפתייה שכותבת במשותף עם אן פלישוטה.
סנדרין וולף נולדה בקולמר וקיבלה הסמכה למורה.
לאחר מספר שנים היא עברה לשטרסבורג והחלה לעבוד בספרייה העירונית.
במהלך עבודתה היא הכירה את אן פלישוטה והן החליטו לכתוב ספר ילדים.
הספר הראשון הושלם בשנת 2013 אך מספר הוצאות ספרים סירבו לקחת אותו.
בסופו של דבר הספר הראשון בסדרת אוקסה פולוק פורסם וזכה להצלחה.
בעקבות ההצלחה, וולף ופלישוטה המשיכו בפיתוח הסדרה.
חלק מהספרים בסדרה עברו הסבה לקומיקס.
בסך הכל הסדרה כוללת שישה ספרים: אוקסה פולוק - התקווה האחרונה, אוקסה פולוק - יער התועים, אוקסה פולוק - הלב של שני העולמות, אוקסה פולוק - הקרב על מגדל הזכוכית, אוקסה פולוק - שלטון הבוגדים ואוקסה פולוק - האמת הסופית.
סֶנֶּה (מוכר גם בשם: בני אדם) הוא יישוב קהילתי במעמד של שכונה בהתנחלות גבע בנימין מצפון לירושלים.
מהגבעה עליה יושב היישוב יש תצפית על בקעת הירדן וים המלח במבט למזרח, נוף עד הר בעל חצור במבט לצפון, ומבט עד רכס אל כנוב בדרום.
שם היישוב נגזר מהפסוק המתאר את קרב יונתן ונושא כליו במצב הפלשתים: .
היישוב ממוקם קרוב למצוק שעל שמו הוא קרוי, ושמזוהה עם המצוק סנה המקראי.
היישוב הוקם כיישוב קהילתי, בקרבת היישוב גבע בנימין או בשמו המוכר "אדם".
ביישוב שכונת קרוואנים, בתי מגורים, אוטובוסים למגורים ווילות.
המאחז פונה פעם אחת בעבר אולם שב והתאכלס.
בדצמבר 2024 פרסם המינהל האזרחי על כוונתו להרחיב את תחום שיפוט היישוב אדם כך שסנה יכלל בתחומו.
ב־28 בדצמבר 2025 חתם מפקד פיקוד מרכז אבי בלוט על צו המסדיר זאת.
ביישוב שלושה גני ילדים, מעון, ספריה, משחקיה, בית קפה, גן שעשועים, מגרש, סניף, יקב, מצפור הצופה אל נחל מכמש ושירותי דת הכוללים בית כנסת, מקווה גברים מקווה נשים.
סנהיט צדיק צדיק (; נולדה ב-1 באוקטובר 1979), הידועה בשמה הפרטי סנהיט, היא זמרת איטלקייה ממוצא אריתריאי.
היא ייצגה את סן מרינו באירוויזיון לשנת 2011 שנערך בדיסלדורף שבגרמניה ובאירוויזיון 2021 שנערך ברוטרדם שבהולנד.
סנהיט נולדה וגדלה בעיר בולוניה שבצפון איטליה לשני הורים אריתראיים.
היא התחילה את הקריירה שלה מחוץ למדינתה, איטליה, כאשר הופיעה במחזמרים רבים כגון "Fame", "מלך האריות" ו"שיער", בשווייץ ובגרמניה.
ב-2002 חזרה סנהיט לאיטליה על מנת להתפרסם בתעשיית המוזיקה האיטלקית.
היא הוציאה את אלבום הבכורה שלה "Senit" בשנת 2006, ואלבום נוסף בשם "Un tesoro é necessariamente nascosto" בשנת 2007. בשנת 2009 הוציאה אלבום שלישי, הפעם בשפה האנגלית, בשם "So High".
סנהיט ייצגה את סן מרינו באירוויזיון 2011 עם שירה Stand By ותחת השם סניט (Senit).
היא סיימה במקום ה-16 בחצי הגמר ולא העפילה לגמר.
לאחר האירוויזיון הוציאה סנהיט סינגלים חדשים בעיקר בשפה האנגלית, ובשנת 2014 החזירה לשמה את ה-H על מנת לסמן פרק חדש בקריירה שלה.
ב-6 במרץ 2020 הוכרז כי תייצג את סן מרינו באירוויזיון פעם נוספת, עם השיר "Adrenalina".
ב-20 במאי 2021, סנהיט ופלו ריידה ביצעו את השיר בחצי הגמר השני של התחרות, והגיעו למקום התשיעי עם 118 נקודות.
סנדרלנד עד המוות היא סדרה תיעודית ספורטיבית המתעדת את האירועים סביב מועדון הכדורגל האנגלי סנדרלנד.
הסדרה הופקה על ידי Fulwell 73 ושודרה בנטפליקס החל מ-14 בדצמבר 2018.
העונה הראשונה החלה ב-14 בדצמבר 2018, ומתעדת את עונת 2017/2018 של מועדון סנדרלנד, עונה בה שיחק המועדון בליגת המשנה באנגליה לאחר שירד עונה קודם לכן מהפריימר ליג.
כתוצאה מהצלחת העונה הראשונה צולמה עונה שנייה המתעדת את העונה שלאחריה, עונת 2018/2019, אשר חופפת עם העונה הראשונה של המועדון אלא שבעונה זו המועדון בבעלותו של סטיוארט דונלד.
פרקי העונה השנייה שוחררו ב-1 באפריל 2020.
יו"ר סנדרלנד, אליס שורט, טען שהסיבה שהסכים לצילומי הסדרה שיתעדו את התנהלות המועדון מאחורי הקלעים, מכיוון שלדעתו הדבר יכול למשוך משקיעים פוטנציאליים להשקיע במועדון.
מפיקי הסדרה, חברת Fulwell 73, שבעליה גם אוהדי הקבוצה (החברה שהפיקה בעבר את הסרט התיעודי הספורטיבי - The Class of '92) הביעו עניין לרכוש את המועדון ביוני 2017, זמן קצר לפני תחילת הצילומים, אך לבסוף נסוגו.
צילומי הסדרה החלו ביוני 2017 מתוך ציפייה שהקבוצה תהיה קבוצה בכירה בליגת המשנה ותעלה חזרה לפריימר ליג בסיום העונה.
המנג'ר, כריס קולמן הודה כי לא נוח לו עם סידור הצילומים לסדרה.
קולמן תיאר את תשומת הלב המתמדת סביב המועדון בעקבות הצילומים כ-"לא טבעית".
עם זאת, הסדרה איננה כוללת סצנות מחדר ההלבשה דבר שהיה "קו אדום" מבחינתו של קולמן להסכמת הצילומים.
קולמן טען: "הדבר העיקרי שהתעקשתי עליו היה שלא רציתי צילומים בחדר ההלבשה שלי, זה משהו שצריך להישאר פרטי".
הסדרה הגיעה לשיאה בסיום העונה הראשונה עם ירידת ליגה נוספת ומפתיעה במיוחד של הקבוצה ורכישת המועדון על ידי רוכש ובעלים חדש: סטיוארט דונלד.
העונה השנייה מתמקדת בתהליך החלפת הבעלות של המועדון, שיקום המועדון מאכזבת ירידת ליגה נוספת, ובהתמודדות הקבוצה במסגרת הליגה השלישית.
לאחר סיום העונה השנייה אמרו המפיקים שכרגע אין בכוונתם לצלם עונה שלישית אך לא פסלו אפשרות כזו בעתיד.
הסדרה זכתה לביקורות חיוביות של מבקרים ומעריצים, בעיקר מעולם הספורט וכדורגל בפרט.
סנו שרי נורוזי (בשוודית: Snoh Sheri Nowrozi; נולדה בשם שחרזאד פולאדי ב-13 בספטמבר 1987), הידועה בשם הבמה סנו אלגרה (Snoh Aalegra), היא זמרת ופזמונאית שוודית.
אלגרה נולדה ב-13 בספטמבר 1987 באופסלה, שוודיה להורים פרסים.
היא גדלה בעיר אנקופינג, לאחר שעברה לשם עם אמה בעקבות גירושי הוריה.
היא החלה לכתוב מוזיקה בגיל 9. בשנת 2001, בגיל 13, חתמה אלגרה על הסכם פיתוח אמנים עם סוני מיוזיק שוודיה.
בסופו של דבר, עזבה את סוני שוודיה בלי שפרסמה מוזיקה לאורך כל העסקה.
ב-2009, אלגרה החלה את הקריירה המוזיקלית שלה והשתמשה בשם הבמה "שרי".
ב-16 בפברואר 2009 הוציאה את סינגל הבכורה שלה, "Hit and Run".
הסינגל הגיע בשיאו למקום ה-12 במצעד הסינגלים השוודי.
ב-4 בדצמבר 2009 הוציאה את הסינגל השני שלה, "U Got Me Good", שהגיע למקום השני במצעד הסינגלים השוודי.
באפריל 2010, תחת שם הבמה "שרי", הוציאה את אלבום האולפן First Sign, תחת חברת התקליטים יוניברסל מיוזיק שוודיה.
ביולי 2014, הופיעה לראשונה בשמה החדש, "סנו אלגרה", והשתתפה באלבום האולפן העשירי של קומון, Nobody's Smiling, בשיר "Hustle Harder".
באוקטובר 2014 הוציאה את סינגל הבכורה שלה תחת שם הבמה "סנו אלגרה", "Bad Things", בו השתתף קומון גם כן.
בנובמבר 2014 הוציאה את מיני-אלבום הבכורה שלה, There Will Be Sunshine.
ב-8 באפריל 2016 הוציאה את המיני-אלבום Don't Explain.
ב-2017 יצאה לסיבוב ההופעות הראשון שלה באמריקה הצפונית, בתמיכה של הזמר דניאל סיזר.
ב-20 באוקטובר 2017 הוציאה את אלבום הבכורה שלה, Feels, בו משתתפים וינס סטייפלס, ויק מנסה, לוג'יק וטימבוקטו.
את הסינגל "Time" מתוך האלבום דגם דרייק בשירו "Do Not Disturb" מתוך המיקסטייפ More Life.
בסתיו 2018 יצאה לסיבוב הופעות באמריקה הצפונית לתמיכה באלבום.
באוגוסט 2019 הוציאה אלגרה את אלבומה השני, Ugh, These Feels Again, אותו החשיבה כהמשך לאלבומה הקודם Feels.
האלבום הגיע למקום השלישי במצעד המכירות של אלבומי ה-R&B, למקום השישי במצעד אלבומי ה-R&B, ולמקום ה-73 במצעד הבילבורד 200. הסינגל "I Want You Around" הגיע למקום הראשון במצעד שירי ה-R&B למבוגרים.
ב-9 במרץ 2020 הוכרז כי אלגרה חתמה על חוזה הקלטות עם רוק ניישן ויוניברסל מיוזיק גרופ בשותפות עם הלייבל הנוכחי שלה, ארטיום רקורדס, והוציאה את הסינגל הראשון שלה תחת הלייבלים, "Dying 4 Your Love".
ביוני 2021 הכריזה על אלבומה השלישי, Temporary Highs in the Violet Skies ותאריך צאתו, 9 ביולי 2021.
ב-2 באוגוסט 2023 הוציאה את הסינגל "Sweet Tea".
סנה יעקב (מוכר יותר בשם גבעת רונן) הוא מאחז בשומרון דרומית לשכם שהוקם בשנת 1999 ונכון ל-2022 מנה כ-30 משפחות.
המאחז הוקם על רכס הר גריזים, במעלה ההר שבראשו נמצא היישוב הר ברכה, המרוחק מהמאחז כ-1.5 ק"מ.
מתחת למאחז מצויים שמורת האלות האטלנטיות ומעיין עין מח'נה (מעיין עמשא).
מערבית ודרומית למאחז נמצא הכפר בורין.
המאחז נמצא בתוך תחומי הקו הכחול של היישוב הר ברכה.
תוכנית מתאר שכללה את האתר נידונה ב־1994 אך לא קודמה.
המאחז הוקם באפריל 1999 על ידי רונן ערוסי, ונקרא תחילה "סנה יעקב" על שם יעקב פרג, תושב הר ברכה שנרצח בפיגוע במקום בשנת 1988. אך עם השנים דבק במאחז הכינוי "גבעת רונן" על שם מייסדו רונן ערוסי, שעזב את המקום כעבור מספר שנים.
בגבעה ישנם בית כנסת, מקווה נשים ומועדון.
אף שהמאחז הוקם בתחילה על ידי תושב הר ברכה, עם השנים אוכלוסייתו התאפיינה בדפוס התנהלות והשקפה השונים באופן מהותי משל היישוב הר ברכה, דבר שהביא לעיתים למחלוקות בין היישוב למאחז סביב העסקת פועלים פלסטינים למול עבודה עברית וכדומה.
בינואר 2022 הוציא המנהל האזרחי צווי הריסה למבנים במאחז.
ב-9 באוגוסט 2024 נכנס בשגגה למאחז רכב ובו חמש ערביות ישראליות מרהט.
הרכב הותקף על ידי נערים מקומיים שרגמו אותו באבנים, הציתו אותו, ואחד מהם אף כיוון אל הנוסעות את נשקו.
הנשים הצליחו להימלט מהרכב, חלקן אל כוחות חיילי ההגמ"ר מהר ברכה שהוזעקו למקום וחברו אליהן בשמורת האלות האטלנטיות, וחלקן הגיעו עד סמוך לחמט"ר שומרון, שם חברו אליהן כוחות של גדוד נחשון שהעניקו להן טיפול רפואי ופינו אותן לבית החולים ביילינסון, בעקבות חבלות בראש ובידיים.
כעבור מספר ימים עצרה המשטרה שני חשודים במעשה ובהמשך הוגש נגדם כתב אישום.
סנה קלמנטסון (בשוודית: Sanna Clementsson; נולדה ב 2001) היא שחקנית ברידג' שוודית.
קלמנטסון היא שחקנית הברידג' הצעירה ביותר בהיסטוריה שזכתה באליפות עולם.
בשנת 2019 זכתה כשחקנית נבחרת שוודיה באליפות העולם לנבחרות נשים (Venice Cup), שהתקיימה בעיר ווהאן בסין.
באפריל 2022 היא הייתה השחקנית הצעירה בהיסטוריה שקיבלה דרגת רב-אמן בין-לאומי בברידג'.
בשנת 2019 כשחקנית נבחרת שוודיה לנשים זכתה ב-Venice Cup בסין.
סנה למנס (בהולנדית: Senne Lammens; נולד ב-7 ביולי 2002 באייגם שבבלגיה) הוא כדורגלן בלגי המשחק בעמדת השוער בקבוצת מנצ'סטר יונייטד.
למנס גדל במחלקות הנוער של KRC באמברוז', FCV דנדר וקלאב ברוז'.
בשנת 2020 החל לשחק בקבוצת המילואים של קלאב ברוז'.
ב-25 ביולי 2021 ערך את הופעת הבכורה שלו בקבוצה הבוגרת של המועדון, בתיקו 2-2 נגד אויפן במסגרת המחזור הראשון בליגת העל הבלגית לעונת .
ב-8 ביוני 2023 חתם למנס על חוזה לארבע שנים ברויאל אנטוורפן מליגת העל הבלגית.
ב-1 בספטמבר 2025 חתם במנצ'סטר יונייטד מהפרמייר ליג.
למנס נכלל בסגל נבחרת בלגיה עד גיל 21 לטורניר אליפות אירופה עד גיל 21 בשנת 2023.
סנהדרין הייתה להקת רוק ישראלית.
חברי הלהקה היו דני צוקרמן, אופיר לייבוביץ, אופיר לוקאי, מייקל ויינשטיין ודני כהן.
סנהדרין הייתה הרכב מיסיסיפי דלתא בלוז אקוסטי, שהוקם בשנת 1993 על ידי ענת דמון יחד עם אופיר לייבוביץ מנקמת הטרקטור ודני צוקרמן מגן חיות.
סנהדרין ביצעה בעיקר סטנדרטים של בלוז אמריקאי (קטעים של ג'ון לי הוקר, רוברט ג'ונסון וכדומה) ומעט חומר מקורי.
בשנים 1998–1999 הוקלט האלבום היחיד של "סנהדרין", בהשתתפות דב המר במפוחית בשיר אחד.
הלהקה הופיעה באופן קבוע במועדון ה"קמלוט" בתל אביב, והשתתפו בפסטיבל הבלוז בחיפה בשנת 1995.
סֶנֶּה ובוצץ הם שני מצוקים בארץ בנימין, כנראה בערוץ נחל מכמש.
על פי המקרא, יהונתן ונושא כליו עברו אותם בדרכם למוצב פלשתים בעת מלחמת מכמש.
לאחר המלכת שאול למלך על ישראל, הורג בנו יהונתן את נציב הפלשתים שישב בגבע, פעולה המובילה למלחמה בין ישראל לפלשתים.
במכמש חנה חיל מצב פלשתי, ואילו שאול ויהונתן ישבו בגבע בנימין.
יהונתן רצה להכות את מצב הפלשתים שבמכמש ללא ידיעת אביו, וגייס את נושא כליו לצורך כך.
המקרא שני מצוקים שהשניים עברו בדרכם למכמש:
בתרגום יונתן תורגם "סנה" כ"מַדרוֹכִיתָא".
מקובל להסביר ש"מדרוכיתא" היא מלשון דריכה, כלומר מקום שניתן לדרוך בו.
גאולה כהן הציעה שהמתרגם קישר את השם "סנה" למילה הארמית "מסאני" שפירושה נעליים.
השערה נוספת קושרת את השם "סֶנֶּה" עם המילה "סְנֶה", אולי משום שהיה מכוסה בשיחים או שהטיפוס עליו סבוך כמו ענפי הסנה.
את השם "בוצץ" תרגם יונתן כ"מַשׁרוֹעִיתָא".
רד"ק הסבר שפירוש המילה הוא חלקלק.
שמואל אפרים ליונשטאם הסביר את המילה "משרועיתא" כ"מורד תלול".
לדעתו, מקור השם בוצץ הוא בשורש ב.צ.ץ שמשעותו מבריק.
המקרא מספק תיאור מפורט של מיקומם של סנה ובוצץ: שני מצוקים זה מול זה משני עבריו של מעבר, אשר הצפוני נמצא מול מכמש והדרומי מול גבע.
התיאור מוביל למסקנה ששיני הסלע נמצאות בערוצו של נחל מכמש (ואדי א-סוויניט), מיובלי נחל פרת (ואדי קלט), בין הכפרים הפלסטיניים ג'בע ומוח'מאס המזוהים עם גבע ומכמש, בהתאמה, סמוך לאזור התעשייה שער בנימין וליישוב גבע בנימין (אדם) שבמועצה האזורית מטה בנימין.
גוסטב דלמן שיער שמקומן של שיני הסלע הוא במקום שבו ואדי אבו ג'עד נשפך לנחל מכמש (סמוך למעיין עין סוויניט).
זיהוי נפוץ אחר של סנה ובוצץ הוא לא הרחק משם, בשני מצוקים בפתח הקניון בנחל מכמש, מצפון מזרח ליישוב גבע בנימין.
סמוך למקום המשוער של סנה ובוצץ הוקם המאחז סנה (נקרא גם "בני אדם" על שם היישוב אדם הסמוך) הקרוי על שמו של שן הסלע המקראית.
סֵנה (בפורטוגזית: Senna) היא מיני-סדרה ברזילאית מסוגת דרמה ביוגרפית, המבוססת על חייו של נהג המרוצים איירטון סנה.
הסדרה עלתה לשידור בנטפליקס ב-29 בנובמבר 2024.
הסדרה עוקבת אחר חייו של איירטון סנה, החל מראשית קריירת המרוצים שלו בפורמולה פורד ועד למרוצו האחרון – גרנד פרי סן מרינו 1994.
גבריאל לאונה – איירטון סנה
– ליליאן דה וסקונסלוס סוזה, אשתו של סנה בין השנים 1981–1982
– נֶיְידֵה ג'ואנה סנה, אימו של סנה
– מילטון גיראדו תיאודורו דה סילבה, אביו של סנה
ניקולאס קרוז – , אחיו של סנה
– , שדרן ספורט בברזיל
לוקה מסר – רולנד רצנברגר
ז'ואאו מאסטרי – רובנס באריקלו
מאט מלה – אלן פרוסט
סטיבן מקינטוש – פרנק ויליאמס
פֵלִיפֶּה פריולי – ריקארדו פטרזה
מס' בסדרה מס' בעונה שם הפרק שם הפרק בעברית אורך פרק תאריך שידור מקורי11"Calling"(Vocação)שליחות61 דק'29 בנובמבר 202422"Belonging"(Determinação)השתייכות66 דק'33"Ambition"(Ambição)שאפתנות71 דק'44"Passion"(Paixão)תשוקה53 דק'55"Hero"(Herói)גיבור69 דק'66"Time"(Tempo)זמן58 דק'
בספטמבר 2020 נטפליקס הודיעה כי היא מתכננת להפיק סדרה על אודות חייו של איירטון סנה.
הסדרה הופקה בסיוע משפחתו של סנה; אחותו סיפרה, "זה דבר מיוחד מאוד שביכולתנו לבשר שאנחנו נספר את הסיפור שרק מעטים יודעים עליו.
משפחת סנה מחויבת להפוך את הפרויקט הזה למשהו ייחודי וחסר תקדים לחלוטין.
ואין טובים מנטפליקס, בעלת התפוצה העולמית, להיות השותפים שלנו".
באוגוסט 2022 נודע כי ויסנטֶה אָמוֹרִים יהיה יוצר הסדרה וכן אחד מבמאיה.
במרץ 2023, גבריאל לאונה לוהק לתפקיד סנה.
השחקנית האנגלייה קאיה סקודלריו הצטרפה לצוות השחקנים ביולי 2023.
צילומי הסדרה החלו בסוף 2023, והתקיימו בעיקר בסאו פאולו וב שבברזיל.
כמו כן, צילומים משלימים נערכו בארגנטינה, באורוגוואי ובממלכה המאוחדת.
ב-1 בפברואר 2024, נטפליקס פרסמה לראשונה קטע מתוך הסדרה, כחלק מהכרזה כללית על סדרות וסרטים שונים המתוכננים לעלות לשידור באותה שנה (Netflix Series and Film Preview).
ב-30 באפריל 2024 פורסם הקדימון הראשון לסדרה.
סנדש ג'הינגאן (בהינדי: संदेश झिंगन; נולד ב-21 ביולי 1993) הוא כדורגלן הודי המשחק בעמדת הבלם בגואה.
ג'הינגאן, התחיל את הקריירה שלו בקבוצת הכדורגל של תיכון סנט סטפן.
בנוסף זכה עם נבחרת הנוער של צ'אנדיגאר בגביע רוי.
לאחר הופעות מרשימות עבור קבוצת המדינה וקבוצת האקדמיה שלו, ג'הינגאן קיבל זימון להשתתף במבחנים של קבוצת יונייטד סיקים מהליגה השנייה בליגה הראשונה בנובמבר 2011. המבחנים עברו בהצלחה והוא חתם במועדון בחודש שלאחר מכן.
ג'הינגאן שיחק לצד שחקני נבחרת הודו לשעבר, בהיצ'ונג בהוטיה ורנדי סינג, ועזר ליונייטד סיקים לעלות לליגה הראשונה לאחר עונת 2012.
בראיון ביוני 2020, ג'הינגאן אמר שנדחה על ידי מועדונים רבים מהליגה השנייה והשלישית בכלכותה.
הוא אמר, "זה היה בשלב ההתחלה של הקריירה שלי.
אז חיפשתי מועדונים והופעתי לא מעט משחקי מבחנים במספר מועדונים בכלכותה - אפילו בליגה השנייה והשלישית.
ג'הינגאן ערך את הופעת הבכורה המקצוענית שלו בליגה הראשונה ב-6 באוקטובר 2012 במשחק הראשון של יונייטד סיקים העונה נגד סלגאוקאר.
ג'הינגאן פתח במשחק והחזיק מעמד במשך תשעים הדקות וכבש את שער הניצחון עבור יונייטד סיקים בניצחון 3-2. לאחר מכן כבש את שערו השני עבור המועדון ב-18 בנובמבר 2012 נגד ספורטינג גואה.
שערו היה היחיד עבור יונייטד סיקים כשהפסידה 2-1. למרות שיונייטד סיקים סבלה מירידה בסוף העונה וספגה 63 שערים, שיא ליגה, ג'הינגאן זכה לכישרון מבריק מהקבוצה.
בפברואר 2013 דווח שג'הינגאן זוכה להתעניינות מצד מועדונים מהליגה הראשונה הסינית ושהוא יגיע לסין למשחקי מבחנים.
עם זאת, בחירתו לנבחרת הודו גרמה לכך שג'הינגאן לא יכול היה להשתתף במבחנים.
לאחר עונת 2012-13, ג'הינגאן חתם על חוזה בליגת העל ההודית כדי להשתתף בסופו של דבר בתחרות שהייתה אמורה להתחיל ב-2014. למרות שהתקשה לחתום על חוזה עם מועדון בליגה הראשונה לפני תחילת ה-ISL, ג'הינגאן דחה הצעה מדמפו.
"דמפו הוא מועדון גדול וקבלת הצעה מהם כשלעצמה הייתה דבר גדול עבורי.
אין ספק שהקשר למועדון והמשחק תחת המאמן ארתור פאפאס היו מועילים לי כשחקן.
עם זאת, אני לא מתחרט על ההחלטה שלי", אמר ג'ינגאן בראיון.
בנובמבר 2013 דווח שג'ינגאן חתם בהשאלה ברנגדג'יד יונייטד להמשך העונה.
עם זאת, זמן קצר לאחר מכן, הוכרז שג'ינגאן חתם במומבאי להמשך עונת הליגה.
הוא ערך את הופעת הבכורה שלו במועדון ב-7 בדצמבר 2013 נגד פונה.
ג'ינגאן פתח במשחק ושיחק לאורך כל המשחק, כאשר מומבאי ניצחה 2-1.
כמה שבועות לאחר מכן, ב-15 בדצמבר, ג'ינגאן קיבל כרטיס אדום על עבירה צהובה שנייה במשחק נגד רנגדג'יד יונייטד.
למרות שהורחק, מומבאי עדיין סיימה בתיקו 1-1.
ב-22 ביולי 2014, יום לאחר יום הולדתו ה-21, ג'ינגאן נבחר בסיבוב השני של דראפט הפתיחה המקומי של הליגה ההודית לשנת 2014 על ידי קראלה בלאסטרס.
הוא הופיע על הספסל במשחק הפתיחה של העונה נגד נורת'איסט יונייטד.
למרות שלא שיחק במשחק הראשון, ג'ינגאן פתח בהרכב הבלאסטרס במשחק השני שלהם העונה נגד צ'נאייין.
הוא פתח במשחק והציג הופעה טובה, אך לא הצליח למנוע מהקראלה בלאסטרס להפסיד 2-1. מאותה נקודה, ג'ינגאן נותר נוכחות קבועה עבור קראלה בלאסטרס לאורך עונת 2014, והופיע 14 פעמים עבור הקבוצה.
הופעתו עבור קראלה בלאסטרס סייעה לזכות בג'ינגאן בפרס "השחקן העולה של הליגה".
ב-20 בדצמבר 2014, ג'ינגאן פתח בהרכב קראלה בלאסטרס בגמר ליגת העל ההודית לשנת 2014 נגד אתלטיקו דה קולקטה.
למרות הופעה אמיצה, ג'ינגאן לא הצליח למנוע מאתלטיקו קולקטה לזכות בתואר, כאשר קראלה בלאסטרס הפסידו 1-0.
ב-8 בפברואר 2015, לאחר עונת 2014 בליגה הלאומית, ג'ינגאן חתם בהשאלה בספורטינג גואה לליגה הראשונה 2014-15. הוא ערך את הופעת הבכורה שלו במועדון באותו היום נגד מומבאי.
הוא פתח ושיחק את המשחק המלא, כאשר ספורטינג ומומבאי סיימו בתיקו 0-0.
לאחר סיום העונה, ג'ינגאן נשכר על ידי קראלה בלאסטרס לעונת 2015 ובמהלך התהליך הפך לשחקן ההודי בעל השכר הגבוה ביותר בליגה, עם הכנסות של יותר מ-10 מיליון דולר.
למרות הופעותיו בעונה שעברה, שעוררו גם עניין בג'ינגאן מחו"ל, הוא לא הצליח לשחזר את אותה איכות ב-2015. למרות ששיחק לעיתים עם שחקן נבחרת ספרדי לשעבר קרלוס מרצ'נה ומגן ניוקאסל יונייטד לשעבר פיטר רמאג', ג'ינגאן והבלאסטרס ספגו את השערים הנמוכים ביותר בליגה, 27, וסיימו במקום האחרון בטבלה.
ב-4 במרץ 2016, לאחר עונת 2015 של ליגת ה-ISL, הוכרז שג'ינגאן יצטרף לקבוצת DSK שיוואג'יאנס מהליגה הראשונה בהשאלה מקרלה בלאסטרס.
הוא ערך את הופעת הבכורה שלו בקבוצה יומיים לאחר מכן, ב-6 במרץ, נגד מזרח בנגל.
הוא פתח במשחק ושיחק את מלוא תשעים הדקות, כאשר DSK שיוואג'יאנס ניצחה את המשחק 2-0.
בשל הופעתו החזקה בהגנה ובשל לחץ עצום מצד האוהדים, ג'ינגאן נבחר שוב בדראפט על ידי קרלה בלאסטרס לעונת 2016. במשחק הראשון של העונה, ג'ינגאן הוצב כמגן ימני, כאשר את מרכז ההגנה תפס אהרון יוז וסדריק הנגברט.
קרלה בלאסטרס הפסידו במשחק 1-0. במשחק הבא ג'ינגאן חזר לתפקיד המגן המועדף עליו לאחר שיוז עזב את הקבוצה למוקדמות מונדיאל.
התוצאה לא השתפרה, כאשר קרלה בלאסטרס הפסידה 1-0 לאתלטיקו קולקטה.
במשך שארית העונה, לאחר חזרתו של יוז, ג'ינגאן נשאר בעיקר כמגן ימני, וזכה לשבחים על הופעותיו שעזרו לבלאסטרס להגיע לגמר ליגת העל ההודית השני שלהם בשלוש עונות.
ב-12 בינואר 2017, מועדון נוסף מהליגה הראשונה, בנגלורו, הודיע על החתמתו של ג'ינגאן בהשאלה לעונה מקרלה בלאסטרס.
הוא ערך את הופעת הבכורה שלו במועדון שישה ימים לאחר מכן במשחק ליגה נגד מומבאי כמחליף בדקה ה-71 במקום הרמנג'וט ח'אברה, כאשר בנגלורו ניצחה 3-0. ג'ינגאן פתח במשחקו הראשון ב-11 בפברואר 2017 נגד מינרווה פנג'אב בתיקו 1-1.
ב-14 במרץ 2017, ג'ינגאן שיחק במשחק היבשתי הראשון שלו בקריירה, כאשר פתח במדי בנגלורו במשחק גביע ה-AFC נגד קבוצתה ההודית מוהון באגאן.
הוא כבש את שער השוויון עבור בנגלורו, הראשון שלו עבור המועדון, בדקה ה-51 כדי להשוות את התוצאה ל-1-1 לפני שסוניל צ'טרי כבש את שער הניצחון עבור המועדון שש דקות לאחר מכן בניצחון 2-1. הוא כבש את שערו השני עבור המועדון, והיחיד בליגה, ב-22 באפריל 2017 נגד קבוצתו לשעבר, DSK Shivajians.
שערו בדקה ה-90 היה האחרון בניצחון 7-0 על בנגלורו.
ב-21 במאי 2017, ג'ינגאן היה חלק מהסגל שעזר לבנגלורו FC לזכות בגביע הפדרציה לעונת 2016-17, לאחר שניצח את מוהון באגאן 2-0 בגמר וזכה ג'ינגאן במדליית הכסף הראשונה שלו בליגה הבכירה.
ב-8 ביולי 2017, הוכרז כי ג'ינגאן נשמר על ידי הבלאסטרס לעונת 2017-18 לאחר שחתם על חוזה ארוך טווח שהפך אותו למגן בעל השכר הגבוה ביותר בליגת העל ההודית.
ג'ינגאן היה אחד משלושה שחקנים הודים שנשמרו על ידי קראלה בלאסטרס, האחרים היו סי.קיי.
וינית' ופרסאנת' קארות'אדאת'קוני, והחוזה שחתם עליו, על פי הדיווחים, השאיר אותו במועדון עד 2020, ושילם לו 38 מיליון רופי.
ב-16 בנובמבר 2017, יום לפני המשחק הראשון של קראלה בלאסטרס העונה נגד ATK, ג'ינגאן הוכרז כקפטן הבלאסטרס לעונה הקרובה.
הוא המשיך כקפטן בעונת 2018-19 שלאחר מכן.
לפני תחילת עונת 2019-20, הוא הופסק לכל העונה עקב פציעה ברצועה הצולבת הקדמית.
ב-21 במאי 2020, קראלה בלאסטרס הודיעו כי נפרדו מג'ינגאן בהסכמה הדדית.
כשנפרדנו, זו הייתה החלטה הדדית ובוגרת משני הצדדים.
אם ההחלטה שלי לעזוב את קראלה הייתה קשורה לכסף, הייתי עושה זאת מזמן כשקיבלתי הצעות טובות בהרבה.
נשארתי נאמן כי אהבתי את הפרויקט, את המועדון ואת האוהדים.
נתתי את כל כולי למועדון.
שיחקתי עם תפרים, זעזועי מוח ובעיות שרירים.
קראלה בלאסטרס תמיד יישארו חלק ממני.
אף אחד לא יכול לקחת את זה ממני, אמר ג'ינגאן על החלטתו לעזוב את הבלאסטרס.
כמחווה לתרומתו למועדון, הבלאסטרס הפסיק לצמיתות את החולצה שלו מספר 21. אבל הבלאסטרס החזירו את החולצה מאוחר יותר באפריל 2022 לאחר שג'ינגאן היה מעורב במחלוקת על ידי הערה סקסיסטית לאחר משחק נגד הבלאסטרס במהלך כהונתו השנייה ב-ATK מוהון באגאן.
ב-26 בספטמבר 2020, ATK מוהון באגאן הודיעה על חתימתו של ג'ינגאן על חוזה ל-5 שנים.
הוא נבחר לאחד מחמשת קפטני הקבוצה.
השותפות של ג'ינגאן עם טירי בהגנה עזרה ל-ATK מוהון באגאן לשמור על רשת נקייה ב-10 משחקים לאורך העונה ב-22 משחקים.
הוא שיחק בכל המשחקים למעט אחד בו נפצע לאחר התנגשות עם שוער קבוצתו, ארינדאם בהטצ'ריה, נגד היידראבאד.
ATK מוהון באגאן סיימה כסגנית אלופת הפלייאוף והעפילה לגביע ה-AFC 2022. היא סיימה במקום השני בטבלת הליגה אחרי מומבאי סיטי.
למרות חוזה לחמש שנים עם ATK מוהון באגאן, בחוזה של ג'ינגאן היו סעיפים שאפשרו לו לעבור למועדון אירופאי עם קבלת הצעה.
ב-18 באוגוסט 2021, קבוצת הליגה הקרואטית הראשונה בכדורגל שיבניק הודיעה על חתימתו של ג'ינגאן על חוזה לשנה אחת עם אופציה להארכה לשנה נוספת, ובכך הפכה להודי הראשון שמשחק בקרואטיה.
שלושה ימים לאחר חתימת החוזה, ג'ינגאן סבל מפציעה בשוק 30 שעות לפני יום המשחק הבא.
הוא חזר לאימונים בתחילת אוקטובר.
לאחר פציעה של כמעט חודשיים, הוא נכנס לסגל למשחק ליגה נגד סלאבן בלופו ב-22 באוקטובר.
עם זאת, הוא לא קיבל דקות משחק מכיוון שהיה על הספסל לאורך כל המשחק.
הוא שוב היה על הספסל במשחק הבא נגד הרבצקי דראגובוליאץ' ב-30 באוקטובר.
במהלך חלון ההעברות של ינואר 2022, ג'ינגאן חזר ל-ATK מוהון באגאן לאחר שנפרד משיבניק.
הוא חתם על חוזה לטווח קצר עם המועדון.
ג'ינגאן שיחק בסך הכל בתשעה משחקים במהלך עונת 2021–22. ב-28 ביולי 2022, ATK מוהון באגאן הודיעה על עזיבתו של ג'ינגאן לאחר פקיעת חוזהו.
ב-14 באוגוסט 2022, מועדון הכדורגל בנגלורו הודיע על חתימתו של ג'ינגאן על חוזה לשנה.
ביוני 2023, ג'ינגאן חתם על ידי מועדון הכדורגל גואה על חוזה לשלוש שנים.
לאחר הופעתו בעונת 2014 ב-ISL, ג'ינגאן ערך את הופעת הבכורה הבינלאומית שלו עבור הודו נגד נפאל במסגרת מוקדמות מונדיאל 2018. ג'ינגאן פתח במשחק ושיחק את תשעים הדקות המלאות בניצחון הודו 2-0. ג'ינגאן כבש את שערו הבינלאומי הראשון עבור הודו ב-29 במרץ 2016 נגד טורקמניסטן.
שערו היה היחיד עבור הודו, כשהפסידה 2-1. ג'ינגאן כבש את שערו השני עבור הודו ב-7 ביוני 2016 נגד לאוס.
שערו בדקה ה-48 היה אחד משישה שערו בניצחון הודו 6-1.
השער היה הראשון של הודו שניצחה 2-0. לאחר מכן, ג'ינגאן קיבל את תפקיד קפטן נבחרת הודו על ידי המאמן הראשי סטיבן קונסטנטין לפני משחקי הידידות שלהם נגד מאוריציוס וסנט קיטס ונוויס, בהיעדרו של הקפטן הקבוע סוניל צ'טרי.
לאחר המשחק נגד מאוריציוס, בו הודו ניצחה 2-1, קונסטנטין שיבח את ג'ינגאן ואמר "סנדש הוא שחקן שצריך לשחק בליגה גדולה יותר.
הוא לוחם ומוביל דוגמה אישית".
כעבור חודשיים, ב-11 בנובמבר, הודו הבטיחה את העפלתה לגביע אסיה כשניצחה את מקאו 4-1. ג'ינגאן פתח במשחק זה, וכך פתח בכל ארבעת משחקי המוקדמות של הודו עד לאותה נקודה, ועזר להודו לשמור על רשת נקייה נגד מקאו, מיאנמר וקירגיזסטן.
בגביע הבין-יבשתי 2018, ג'ינגאן היה חומה בהגנה עבור נבחרת הודו.
ההגנה ההודית בראשותו השיגה רשת נקייה 3 פעמים מתוך 4 משחקים וזכתה בטורניר לאחר ניצחון על קניה בגמר.
במשחק ידידות נגד קבוצה סינית חזקה יותר ב-13 באוקטובר 2018, ג'ינגאן מונה לקפטן והמשחק הסתיים בתוצאה 0-0. זו הייתה הפעם הראשונה שהודו לא הפסידה על אדמת סין.
גביע אסיה של ה-AFC לשנת 2019 היה הטורניר בו ג'ינגאן הציג את מלוא הפוטנציאל שלו במהלך חמש שנותיו הראשונות בנבחרת.
במשחק הראשון של הטורניר נגד תאילנד, הודו ניצחה אותם בתוצאה 4-1. הופעתו של ג'ינגאן במהלך המשחק זכתה לשבחים מכמה פרשני כדורגל.
למרות שהודו הפסידה לאיחוד האמירויות הערביות החזקה יותר בתוצאה 2-0, במשחק הבא הם היו על סף הגעה לרבע המוקדמות של הטורניר.
הם היו צריכים רק תיקו נגד בחריין במשחק הבתים האחרון שלהם.
הודו הצליחה לעצור אותם למשך 90 דקות.
אך פנדל בזמן הארכה שספג פרוניי הלדר עלה להם במשחק והם הודחו מהטורניר.
9 בספטמבר הייתה הפעם האחרונה שג'ינגאן שיחק עבור הודו בשנת 2019. במשחק חוץ מכריע נגד קטר במסגרת מוקדמות מונדיאל 2022, המשחק הסתיים בתוצאה 0-0. הוא סבל מפציעה ברצועה הצולבת הצולבת מאוחר יותר באותו חודש במשחק קדם-ידידות ודווח כי ייעדר לששת החודשים הבאים.
הוא החמיץ את כל 4 המשחקים הנותרים בתקופה זו עקב פציעה זו.
היעדרותו פגעה קשות בנבחרת הודו והיא הייתה בתחתית הטבלה לאחר 5 משחקים.
היא אף סיימה בתיקו נגד קבוצה חלשה יותר מבנגלדש.